Pácsony Község Önkormányzata Képviselő-testületének
 13/2015 (VIII.31.) önkormányzati rendelete
a helyi adókról


Pácsony  Község Önkormányzata  Képviselő-testületének  a helyi adókról szóló 1990. Évi C. törvény  (továbbiakban: Htv.) 1. §. (1) bekezdésében foglalt felhatalmazás alapján, az Alaptörvény 32. cikk (1) bekezdés a) és h. pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13.  pontjában meghatározott feladatkörében eljárva a következőket rendeli el:


 Általános rendelkezések

1.§.

Pácsony Község Önkormányzatának Képviselő-testülete magánszemélyek kommunális adóját és helyi iparűzési adót vezet be.

 Magánszemélyek kommunális adója

2.§.

Az adó mértéke

(1) Az adó évi mértéke
     a) lakás céljára szolgáló építmény után 10.000.-Ft,
     b) lakásbérleti jog után 4.000.-Ft,
     c) telek után 1.000.-Ft,
     d) nem lakás céljára szolgáló építmény után 500.-Ft.

3.§

Kedvezmények, mentességek

1) Az az adóalany, aki 
      a)  a községben ténylegesen életvitelszerűen lakott ingatlanban lakik a 2.§ (1) bekezdés a)-b) pontjában   
    meghatározott vagyontárgy vonatkozásában 30 %-os,
     b) egyedülálló és az előző év végéig a 70. életévét betöltötte,
     c) házastársak és mindketten, az előző év végéig a 70. 
  életévüket betöltötték
a kivetésre kerülő adóból 50%-os kedvezményben részesülnek

       (2) Mentes az adó alól
       a)az a  magánszemély, aki 6 hónapot meghaladóan egészségügyi állapota  miatt intézeti elhelyezés alatt áll.



 Helyi iparűzési adó

4. §.

(1) A helyi iparűzési adó évi mértéke állandó jelleggel végzett iparűzési tevékenység esetében az adóalap 2 %-a.
(2) A helyi iparűzési adó mértéke ideiglenes jelleggel végzett iparűzési tevékenység esetén naptári naponként 5.000 forint. 




 Záró rendelkezések

5. §.

(1) Ez a rendelet 2016. január 01. napján lép  hatályba.
(2) E rendelet hatálybalépésével egyidejűleg hatályát veszti Pácsony Község Önkormányzata Képviselő-testületének
a) a magánszemélyek kommunális adójáról szóló 11/1995. (XII.13.) önkormányzati rendelete,
b) a helyi iparűzési adóról szóló 14/2012.(XII.05.) önkormányzati rendelet,



Nagy István                         Kardos Andrea
polgármester                             jegyző

    
Záradék:   A rendelet kihirdetése 2015. augusztus 31.                 napján megtörtént.



                                    Kardos Andrea
                                       jegyző


Egységes szerkezetben a 16/2015 (IX.30.) önkormányzati rendelettel
